section_heading: Životopis
paragraph_text: Luka Šulić rođen je u Mariboru u obitelji u kojoj je glazba tradicija. Njegov otac Božo je Dubrovčanin, a majka Slovenka iz Izole. Otac, koji također svira violončelo, prije Lukinog rođenja preselio se u Sloveniju. Luka je violončelo počeo svirati od svoje pete godine. Glazbeno obrazovanje je stjecao u rodnom Mariboru, potom na Muzičkoj akademiji u Zagrebu u klasi profesora Valtera Dešpalja, a školovanje je nastavio u Beču kod profesora Reinharda Latzka. Trenutno studira kod Matsa Lidstroma na Kraljevskoj muzičkoj akademiji u Londonu.